Diari Oficial de la Generalitat Valenciana


Sumari del DOGV 4748, del 07-05-2004 (2004/4060)

ACORD de 27 de febrer de 2004, de la Comissió Territorial d'Urbanisme de València, que fa referència a la modificació de diversos punts del Pla General de Burjassot.
---------------------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4060


Data del document
:   27-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Burjassot
    * pla d'urbanisme

ACORD de 27 de febrer de 2004, de la Comissió Territorial d'Urbanisme de València, que fa referència a la modificació de diversos punts del Pla General de Burjassot. [2004/M4060]
  
Vist l'expedient remés per l'Ajuntament de Burjassot referit a la modificació de diversos punts del Pla General, i de conformitat amb els següents,
  
Antecedents
  
1. El projecte es va sotmetre a informació pública mitjançant acord del Ple de l'Ajuntament, en sessió celebrada el dia 3 de març de 2003, s'anuncià en el periòdic Levante de data 25 d'abril de 2003 i en el Diari Oficial de la Generalitat Valenciana de data 5 de maig de 2003. Durant el pertinent període d'exposició pública, no es van presentar al·legacions.
  
Amb posterioritat es va aprovar provisionalment pel Ple municipal, de data 29 de juliol de 2003, i es va remetre l'expedient a l'organisme autonòmic corresponent per a la seua aprovació definitiva.
  
2. El projecte consta de memòria justificativa i plànols.
  
3. L'objecte del projecte és la modificació de diversos punts del Pla General de la població que són els següents:
  
I. Modificació d'una zona verda de caràcter local com també d'una parcel·la edificable privada confrontant, situats al carrer del Mestre López cantó Emilia Carsí.
  
II. Canvi de qualificació d'uns terrenys que confronten amb l'estació de Godella de la FGV, passen de ser sòl edificable privat a zona de reserva ferroviària, tot això per a possibilitar l'ampliació o la construcció d'una nova estació de FGV.
  
III. Correcció de l'alineació de l'illa de cases limitada pels carrers de Mariano Ribera, Sant Vicent i Bétera, s'amplia la zona de protecció ferroviària al carrer de Bétera, i com a conseqüència l'eliminació de part de la zona edificable privada, tot això per a mantenir l'alineació de les illes immediates.
  
IV. Reordenació de les alineacions de la illa de cases limitada pels carrers de Sixto Cámara, Doctor Lleonart, Llibertat i General Prim.
  
Amb això es pretén adequar les alineacions al PDAI del barri de Sant Joan recentment realitzat com també a l'estudi de detall de l'illa de cases delimitada pels carrers de Sixto Cámara, Manuel Dualde, Pizarro i General Prim ja aprovat i a les edificacions existents.
  
V. Modificació de l'article 2.13.3 a fi de limitar a un màxim de 10 kg de productes inflamables la quantitat que s'ha d'emmagatzemar en el cas de magatzem de productes pirotècnics.
  
4. Durant la tramitació de l'expedient s'ha sol·licitat informe a la Direcció General de Transports de la CIT, i s'emet en data 23 de febrer de 2004 informe desfavorable pel següent:
  
VI. En la parcel·la objecte de la modificació número 1 s'ha de complir la distància mínima establida en la LOTT respecte a la línia d'edificació que és de 8 metres des de l'aresta exterior de l'explanació ferroviària.
  
5. Burjassot compta amb Pla General d'Ordenació Urbana aprovat definitivament per la Comissió Territorial d'Urbanisme en data 27 de setembre de 1990.
  
6. La Comissió Informativa de la Comissió Territorial d'Urbanisme de València, en sessió celebrada el 24 de febrer de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. El conjunt de les modificacions preteses mostren els següents números:
  
Com es pot observar es disminueix el sòl corresponent a aprofitament lucratiu privat i s'augmenta el corresponent a sòl dotacional públic pel que s'acompliria l'art. 55 de la LRAU respecte de la proporcionalitat entre aprofitament lucratiu privat i superfície dotacional pública.
  
4. Amb relació a les determinacions previstes en la present modificació no es formulen objeccions des del punt de vista dels criteris urbanístics de l'ordenació territorial, d'acord amb el que estableix l'article 40 de la LRAU.
  
5. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 27 de febrer de 2004, acorda:
  
Suspendre el punt primer de la modificació puntual de diversos punts fins que es modifique l'ordenació en base a l'informe de la Direcció General de Transports de la CIT i aprovar definitivament la resta de punts de la present modificació puntual del Pla General d'Ordenació Urbana de Burjassot.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.